laion/Wikipedia-Exotic huggingface dataset:
XXX (פירושונים)

האם התכוונתם ל... XXX – המספר 30 בכתיב רומי, ראו 30 (מספר) וספרות רומיות XXX – בקוד מורס, תחילית לקריאה דחופה שאינה קריאת חירום, ראו SOS XXX – סימול לפורנוגרפיה, ראו פורנוגרפיה#הפצת פורנוגרפיה .xxx – סיומת שנועדה לאתרי אינטרנט פורנוגרפיים XXX – סימון "ללא מטבע" בתקן הבין–לאומי לשמות מטבע, ראו ISO 4217‏#סימונים פעילים XXX (סדרת סרטים) – סדרת סרטי פעולה אמריקאית בכיכובו של וין דיזל XXX (מסוגנן כ-xXx) – סרט הפעולה הראשון בסדרה, משנת 2002 XXX – אחד מסמלי סגנון החיים סטרייט אדג' אחר XXX Corps – הקורפוס ה-30 (בריטניה), גַּיִס של הצבא הבריטי שלחם במלחמת העולם השנייה דגל אמסטרדם – דגל שבמרכזו שלושה צלבי אנדראס הקדוש הנראים כ–XXX (מבוססים על השלט ההרלדי שבסמל העיר) 47 XXX – סימול של תסמונת ה-X המשולש ("טריזומיה X"), תסמונת גנטית שללוקות בה יש שלושה כרומוזומי X XXXTentacion – שם הבמה של גָ'זה דוויין ריקרדו אונפרוי (1998–2018), ראפר, זמר ופזמונאי אמריקאי xxxHolic – סדרת מאנגה יפנית XXXX (בירה) – מותג בירה אוסטרלי
טיודור סנט ג'ורג' טאקר

טיודור סנט ג'ורג' טאקר (באנגלית: Tudor St George Tucker ‏; 28 באפריל 1862 – 21 בדצמבר 1906) היה צייר אנגלי שבילה חלק גדול מחייו הקצרים באוסטרליה. נודע בעיקר בציורי נוף ודיוקנאות נשים. טאקר היה בנו של קפטן צ'רלטון נסאו טאקר, קצין פרשים בבנגל. סבו, הנרי סנט ג'ורג' טאקר, כיהן כיו"ר חברת הודו המזרחית. בניגוד לרצון משפחתו, הוא בחר להיות אמן. תמיד היה ילד חולני למדי, הוא נסע למלבורן בשנת 1881 בחיפוש אחר אקלים בריא יותר. הוא למד בבית הספר בגלריה הלאומית בין השנים 1883–1887 בניהולו של ג'ורג' פולינגסבי, וזכה בכמה פרסים על ציור. הוא לימד כדי לפרנס את עצמו והציג באקדמיה לאמנות הוויקטוריאנית. הוא חזר לאירופה בשנת 1887, שם הצטרף לידידו, עמנואל פיליפס פוקס, באקדמיה ז'וליאן, ומאוחר יותר ל"אקול דה בו ארט" בפריז, שם זכה במדליית זהב. הוא היה מבקר קבוע במושבת האמנות אטפלס, שם הפיק את יצירותיו הגדולות הראשונות. תערוכת הבכורה שלו בסלון הייתה בשנת 1891. בשנה שלאחר מכן חזר למלבורן, הקים סטודיו, ובשנת 1893 עד 1899 ניהל את בית הספר לאמנות במלבורן יחד עם פוקס. שם התלמידים כללו את אינה גרגורי, ברטה מרפילד, אמברוז פטרסון ויולט טיג, שרבים מהם למדו בבתי הספר בקיץ בשארטיסוויל. האקלים האוסטרלי לא הטיב לבריאותו הכושלת, ולכן החליט לחזור ללונדון בשנת 1899. הוא עבד בסטודיו בצ'לסי והציג שני ציורים בתערוכת האקדמיה המלכותית בשנת 1900, שניים בשנת 1901 ואחד בשנת 1902. הוא הציג גם בליברפול ובברמינגהם. טאקר נפטר ב־21 בדצמבר 1906 משחפת בלונדון. הוא סבל רבות מבריאותו הלקויה וצייר מעט יחסית, ולכן עבודתו לא ידועה. הוא צייר טוב בצבעי שמן שמצאו חן בעיני אמנים אחרים יותר מאשר בציבור. ציוריו מוצגים בגלריה הלאומית של ויקטוריה, בגלריה הלאומית של אוסטרליה, בקנברה ובגלריה לאמנות וורנמבול. חבורה פיות אוהל בחוף דורסט צמחי כובע הנזיר אביב מדיה וקבצים בנושא טיודור סנט ג'ורג' טאקר בוויקישיתוף "Tudor St George Tucker", www.ngv.vic.gov.au Ruth Zubans, Australian Dictionary of Biography, Canberra: National Centre of Biography, Australian National University McCulloch, Alan Encyclopedia of Australian Art Hutchinson of London 1968
חלקלקה

חלקלקה היא חומה משופעת, מבנה המהווה חלק מביצורים הנמצא בצדה החיצוני של חומת מצודה או עיר מבוצרת. מטרת החלקלקה היא למנוע מן האויב לטפס על קירות המצודה או החומה, או לערער את יסודותיה של החומה באמצעות חפירות או אילי ניגוח, וכן למנוע התמוטטות של הקיר בגלל סחף ובלאי טבעי של הקרקע בעתות שלום. החלקלקה נמצאת בין החפיר המקיף את החומה לבין החומה עצמה והיא בנויה בדרך כלל מעפר כבוש מחופה בלבנים חלקות או מסותתות. החלקלקות הראשונות נבנו על ידי החיקסוס בתקופת הברונזה התיכונה. לאחר המצאת הארטילריה נבנו חלקלקות על מנת להגן על החומות מפני ירי ארטילרי. בישראל מצויות חלקלקות באשקלון, עכו, ירושלים (במגדל דוד), יפו, בית שאן, יריחו, לכיש, מגידו, תל שבע, כוכב הירדן, תל אֵסוּר, המוסדות הלאומיים בירושלים ובשילה. ביצורים חפיר חומה זאב וילנאי, אריאל, אנציקלופדיה לידיעת הארץ, הוצאת עם עובד, תל אביב תשל"ז 1977 עמוד 2392. מדיה וקבצים בנושא חלקלקה בוויקישיתוף
טרוויס ווריק

טרוויס ווריק (באנגלית: Travis Warech; נולד ב-5 ביולי 1991) הוא כדורסלן אמריקאי-גרמני-ישראלי, המשחק בעמדת הקלע והסמול פורוורד. נכון למרץ 2024, הוא מלך הסלים בכל הזמנים של הפועל באר שבע בליגת העל. ווריק נולד וגדל בפיין ברוק, ניו ג'רזי, למשפחה ממוצא יהודי. ווריק למד ושיחק כדורסל בתיכון מונטוויל במשך שלוש שנים. ווריק שימש בשתי שנותיו האחרונות כקפטן ובעונה האחרונה נבחר לשחקן המצטיין של התיכון. בתחילת דרכו במכללות, שיחק ווריק במכללת סנט מייקל. בשנתו האחרונה במכללה, הוא העמיד ממוצעים של 16 נקודות, 8 ריבאונדים, 1.3 אסיסטים ו-1.2 חטיפות למשחק. הוא נבחר לקבוצה השנייה של העונה. ב-18 באוקטובר 2013, החל ווריק את הקריירה המקצועית שלו כשחתם בגות'ה רוקטס מהליגה הגרמנית. ב-8 באפריל 2014, קלע ווריק שיא קריירה של 24 נקודות, ב-8 מ-12 מהשדה, יחד עם 3 ריבאונדים בניצחון 80–90 על קריילסיים מרלין. ב-29 משחקים בקבוצה, הוא העמיד ממוצעים של 9.9 נקודות, 5.1 ריבאונדים, 1.3 אסיסטים ו-1.1 חטיפות למשחק. ב-27 ביוני 2014, ווריק חתם לשנתיים בריזן לודביגסבורג. ב-29 באוקטובר 2015, חתם ווריק לעונה בהמבורג טאוארס. עם זאת, ב-9 בדצמבר 2015, הוא עזב את הקבוצה וחתם ברסטה פכטה עד תום העונה. ווריק עזר לקבוצה לסיים כסגנית האלופה. ב-26 משחקים בהם שיחק באותה עונה, הוא העמיד ממוצעים של 7.7 נקודות ו-3.5 ריבאונדים בממוצע למשחק, עם 41.4 אחוזים לשלוש. ב-15 באוגוסט 2017, חתם ווריק לעונה במכבי אשדוד מהליגה הישראלית. ב-3 במאי 2018, קלע ווריק שיא עונתי של 19 נקודות, יחד עם 3 ריבאונדים ו-2 חטיפות בהפסד קבוצתו 65–85 להפועל ירושלים. ווריק עזר לאשדוד להגיע לפלייאוף, שם הודחה על ידי הפועל תל אביב ברבע הגמר. ב-20 ביוני 2018, חתם ווריק לעונה בהפועל באר שבע. ב-7 באפריל 2019, קלע ווריק שיא עונתי של 21 נקודות, ב-7 מ-12 לשלוש, יחד עם 3 אסיסטים בהפסד 88–97 למכבי אשדוד. ווריק עזר לבאר שבע להגיע לפלייאוף, שם הודחה על ידי הפועל ירושלים ברבע הגמר. ב-29 משחקים בקבוצה, הוא העמיד ממוצעים של 8.5 נקודות ו-2.7 ריבאונדים בממוצע, עם 42.6 אחוזים לשלוש. ב-19 ביוני 2019, חתם ווריק לעונה בעירוני נהריה. בנהריה הוא קלע 7.6 נקודות בממוצע למשחק. ב-28 ביולי 2020, חזר ווריק להפועל באר שבע. בעונת 2022/2023 שיחק במדי עירוני נס ציונה. פרופיל, באתר eurobasket קלעי כל הזמנים - הפועל באר שבע באתר מנהלת ליגת העל בכדורסל האלופה עצרה את הריצה של אשדוד, באתר מנהלת ליגת העל בכדורסל, ‏3 במאי 2018 רכש ראשון לעולה החדשה: טראוויק ווריק, באתר מנהלת ליגת העל בכדורסל, ‏20 ביוני 2018 החצי הטוב: "הדולפינים" ניצחו בקונכיה, באתר מנהלת ליגת העל בכדורסל, ‏7 באפריל 2019 רותם אטיאס, טראוויס ווריק חתם בעירוני נהריה, באתר ynet, 19 ביוני 2019 אור שקדי‏, הפועל באר שבע: טראוויס ווריק חתם לשנתיים, באתר וואלה, 30 ביולי 2020
גדעון נאור

נסאו גדעון נאור (נולד בה'תרפ"ט, 1929) הוא איש ציבור ישראלי שכיהן כראש המועצה האזורית שער הנגב וכראש ועד היישוב וראש מועצת קריית גת בין השנים 1958–1965. נולד בצ'כיה וב-1939, עלה לארץ ישראל. באוגוסט 1947, יחד עם חבריו יוצאי הפלמ"ח מתנועת הנוער העובד, עבר הכשרה בקבוצת גבע, והיה ממייסדי קיבוץ גבים בנגב. שירת בחטיבת הנגב של הפלמ"ח לחם במלחמת השחרור, כמפקד הקיבוץ. ב-1955 נבחר לשמש ראש המועצה השלישי של המועצה האזורית שער הנגב. במהלך כהונתו, החלה הקמת שדרות בתחומי המועצה, והיא פעלה ללא מינהל עצמאי, תחת הנהגת המועצה המקומית, עד 1958. בשנות החמישים עבר לקריית גת, ושימש כרכז של ועדת חריג – ועדה בינמשרדית בראשות מנכ"ל משרד העבודה שניהלה את העיר. ב-1958 נבחר ליו"ר ועד היישוב, מעט לאחר בחירתו הפך היישוב למועצה מקומית והוא היה לראש המועצה הראשון של קריית גת, הוא שימש בתפקיד במשך 2 קדנציות. הוא היה אז ראש הרשות המקומית הצעיר ביותר בישראל – בן 29 בלבד. במהלך כהונתו יזם את הקמת גוש עיירות הפיתוח, והיה חבר הנהלה. היה חבר הנהלת מרכז השלטון המקומי, כנציג הראשון של עיירות הפיתוח. לאחר ששב מלימודיו האקדמאים בארצות הברית, שימש בתפקידים בכירים נוספים: משנה למנכ"ל משרד העבודה משנה למנכ"ל חברת "שיכון עובדים" מנכ"ל מכון היצוא הישראלי מנהל שיווק רשת השוק המקומי של "פולגת" מנהל המרכז לשיתוף פעולה בינלאומי במשרד החוץ הדאגה להסדרת אספקת המים: מחקר גישוש במסגרת המחקר על מבנהו מעמדו ותפקידיו של השלטון המקומי בישראל - מחקר גישוש במסגרת המחקר על מבנהו מעמדו, בהוצאת המרכז לחקר התיישבות כפרית ועירונית, 1974 השלטון המקומי - מעמדו ותפקידיו, בהוצאת המרכז לחקר התיישבות כפרית ועירונית, 1978 אין רגע דל, סיפור חיים של חזון והגשמה – ספר אוטוביוגרפי, יצא לאור ב-2001 גדעון נאור באתר מרכז השלטון המקומי מרב מיכאלי - אני חוזר היום לביתי הפוליטי העבודה קריית גת מתפתחת – מזכרונותיו של אריה נאור, בביצוע עיריית קריית גת, סרטון באתר יוטיוב אתר מוזיאון הפלמ"ח ג. נאור יתמנה יו"ר ועד קרית־גת, דבר, 4 באפריל 1958 ספריו באתר סימניה
Say Forever You'll Be Mine

Say Forever You'll Be Mine (בעברית: תגיד שלנצח תהיה שלי) הוא האלבום ה-12 המשותף של הזמרים פורטר ווגונר ודולי פרטון. הוא יצא ב-18 באוגוסט 1975 על ידי RCA Victor. האלבום הגיע למקום השישי במצעד אלבומי הקאנטרי האמריקאי. מתוך האלבום יצא שיר הנושא כסינגל כאשר הוא הגיע למקום החמישי במצעד שירי הקאנטרי האמריקאי. רק שלושה מתוך עשרה משירי האלבום הוקלטו במיוחד עבור האלבום בעוד שאר השירים הם שירים מאלבומים קודמים של השניים. שלושת השירים האחרים הוקלטו במהלך 15 באפריל 1975. מידע על האלבום Say Forever You'll Be Mine באתר MusicBrainz האלבום Say Forever You'll Be Mine באתר Discogs Release group “Say Forever You’ll Be Mine” by Porter Wagoner and Dolly Parton - MusicBrainz, musicbrainz.org
סימפסון

האם התכוונתם ל... אישים: אורנת'ל ג'יימס (או. ג'יי) סימפסון – שחקן פוטבול וקולנוע אמריקאי שהואשם ברצח אשתו אליהו ייאכיל סימפסון – מרבני ומזכירי חב"ד אשלי סימפסון – זמרת פופ אמריקאית, אחותה של ג'סיקה סימפסון ג'סיקה סימפסון – זמרת פופ אמריקאית, אחותה של אשלי סימפסון ווליס סימפסון – אשתו של המלך לשעבר של אנגליה אדוארד השמיני, אשר נישואיהם גרמו לאדוארד לוותר על הכתר אן רו סימפסון – פסיכואנליטיקאית וחוקרת אמריקאית פורשיה סימפסון-מילר – ראש ממשלת ג'מייקה רייצ'ל סימפסון – קופצת למים מגובה רב אמריקאית מונחים: כלל סימפסון – שיטה באנליזה נומרית לחישוב אינטגרל מסוים מדד סימפסון – מדד לחישוב מגוון ביולוגי סולם ספיר-סימפסון – סולם לדירוג עוצמתם של הוריקנים פרדוקס סימפסון – פרדוקס בסטטיסטיקה אחר: משפחת סימפסון – קומדיית מצבים סאטירית מצוירת על משפחה אמריקאית ממוצעת, המשודרת בערוצי טלוויזיה ברחבי העולם מאז 1989 משפחת סימפסון (קומיקס) – קומיקס המבוסס על סדרת הטלוויזיה דו"ח סימפסון – דו"ח שחובר כהשלמה לוועדת שאו מוועדות חקירה לארץ ישראל ובעקבותיו פורסם הספר הלבן השני מדבר סימפסון – מדבר באוסטרליה ראו גם: סמפסון – פירושונים
אם החורף יגיע

אם החורף יגיע (באנגלית: If Winter Comes) הוא סרט קולנוע מסוגת דרמה רומנטית אמריקאי משנת 1947 בבימויו של ג'ון סאביל, עם וולטר פידג'ן, דבורה קר, ג'נט לי ואנג'לה לאנסבורי. התסריט מבוסס על רומן בשם זה מאת ארתור סמואל הצ'ינסון (אנ') שפורסם ב-1922 והיה לרב מכר ודן בנושאים שלא דברו עליהם אז כמו בגידות, גירושים, הריון מחוץ לנישואים והתאבדות. גיבור העלילה נמצא בסבך עם שלוש נשים, אשתו שלא אוהבת אותו, אהובתו לשעבר שרוצה אותו ונערה מתבגרת שזקוקה לתמיכתו. ב-1923 הופק סרט אילם לפי הספר. שם הספר והסרט לקוח משירו של פרסי ביש שלי "אודה לרוח המערבית": ?If Winter comes, can Spring be far behind - "אם החורף יגיע, האם האביב יכול להיות הרחק מאחור?" שמשמעותו - אם יגיעו זמנים קשים של קור ודיכאון (כמו בחורף), האביב שמסמל פריחה ושמחה, לא יהיה רחוק מאחור. שנת 1939 בעיירה פני גרין ליד לונדון. מרק סייבר (וולטר פידג'ן) הוא כותב ספרי לימוד ונשוי למייבל (אנג'לה לאנסברי), אישה חמורת סבר שגוערת בו כל הזמן. הוא לא מאושר בנישואיו. קודם לכך היה ביחסים קרובים עם נונה ט (דבורה קר) אבל היא העדיפה את טוני טייבר (יו פרנץ') כדי לצאת איתו מהעיירה ולטייל בכל העולם. היא אינה אוהבת את טוני והם חוזרים לפני גרין שם היא מחדשת את הקשר עם מרק לנוכח כעסה של מייבל. פורצת מלחמת העולם השנייה, טוני מתגייס ונונה ממשיכה את פגישותיה עם מרק ומתגייסת לבסוף לחיל העזר האווירי לנשים. מרק נפרד ממנה בתחנת הרכבת ואומר לה: "אם החורף יגיע, האם האביב יכול להיות הרחק מאחור?". אפי ברייט (ג'נט לי) היא נערה מתבגרת שנכנסה להריון מחוץ לנישואים. אביה (ריס ויליאמס) מגרש אותה מביתו ומרק מרחם עליה ומוצא לה עבודה כמטפלת לאישה קשישה, מיס פרץ' (מאי וויטי). כשמיס פרץ' מתה לאחר שנכדה פרד נהרג במלחמה, אין לאפי היכן לגור ומרק חומל עליה ומביא אותה לביתו מה שגורם למייבל לעזוב ולהתגרש ממנו. כל העיירה מרכלת על מרק כאילו הוא מנהל יחסים אסורים עם אפי והוא זה שהכניס אותה להריון. הבוס שלו מר פורצ'ן (רג'נלד אוון) וסגנו טווינינג (ג'ון אבוט) מפטרים אותו בטענה של מוסר מושחת. מרק ואפי מקבלים מכתב זימון לבית משפט באשמת ניאוף. אפי מקבלת זאת קשות, כותבת מכתב פרידה ומרעילה את עצמה בשתיית חומצה אוקסלית שקנה לה מרק לשם ניקוי מגבעתו. נונה מגיעה באמצע המשפט ומדברת בשבחו של מרק אך מורחקת משם. המושבעים קובעים שמותה של אפי היה התאבדות אך מותחים ביקורת על התנהגותו של מרק. הוא חוזר לביתו כשאנשי העיירה קוראים לעברו קריאות בוז. בבית הוא מוצא מכתב שכתבה אפי לפני התאבדותה ובה היא מגלה לו שאבי הילד הוא הרולדג טווינינג בנו של מר טווינינג, הם היו מאורסים בחשאי ותכננו להינשא. מרק הזועם מגיע למשרד החברה אך לפני שהוא מתעמת עם טווינינג מגלה לו טווינינג שבנו הרולד נהרג במלחמה. מרק מחליט לא להעביר לו את המכתב ומרוב מתח הוא לוקה בהתקף לב ומאושפז. נונה מבקרת אותו ושניהם שורפים את המכתב לפני התחלת חיים חדשים כזוג. "אם החורף יגיע", במסד הנתונים הקולנועיים IMDb (באנגלית) "אם החורף יגיע", באתר AllMovie (באנגלית) "אם החורף יגיע", באתר Rotten Tomatoes (באנגלית) "אם החורף יגיע", במסד הנתונים הקולנועיים KinoPoisk (ברוסית) קדימון לאם החורף יגיע, באתר יוטיוב אם החורף יגיע, באתר TCM
חבקוק (פירושונים)

האם התכוונתם ל... חבקוק – אחד מנביאי תרי עשר. פרויקט חבקוק – פרויקט של הצי המלכותי הבריטי במלחמת העולם השנייה. פשר חבקוק – ממגילות מדבר יהודה, פירוש לשני פרקיו הראשונים של ספר חבקוק. שדה חבקוק – יישוב קדום בהרי יהודה. חבקוק והמלאך – פסלו של ג'ובאני לורנצו ברניני.
Dictionary of Australian Biography

Dictionary of Australian Biography (מילולית: מילון הביוגרפיה האוסטרלית) היא אנציקלופדיה שפורסמה ב-1949, ושנכתבה על ידי פרסיבל סרלה (אנ'). האנציקלופדיה מכילה מידע על 1,030 מאמרים ביוגרפיים של אנשים בולטים הקשורים להיסטוריה האוסטרלית, שנפטרו לפני סוף 1942. לקח הספר להשלים יותר מעשרים שנה. האנציקלופדיה הוצאה ב-2 כרכים על ידי אנגוס ורוברטסון (אנ'): כרך 1: A–K, וכרך 2: L–Z. על פי סרלה, אנציקלופדיה זו נכתבה בגלל: תאריך זה סוגר את 150 השנים הראשונות להיסטוריה של אוסטרליה, שכן אף על פי שהצי הראשון הגיע בינואר 1788, אוניית הנידונים הראשונה, ה-Bellona, לא הגיעה עד לינואר 1793. עד אז, אוסטרליה הייתה בסך הכל שטח השלכה לנידונים, אך הגעתם של מהגרים חופשיים בישרה את הקמתה של אומה. אורך הביוגרפיות הממוצע הוא כ-640 מילים. סרלה סיווג אותם בערך ל-12 הקבוצות הבאות: מבין הביוגרפיות לעיל, מספר הנשים שנכללו באנציקלופדיה היה 42 (4% מכל הביוגרפיות). 47% מהביוגרפיות בספר נולדו באנגליה, 27% מהביוגרפיות בספר נולדו באוסטרליה, 12% מהביוגרפיות בספר נולדו בסקוטלנד, 8% מהביוגרפיות בספר נולדו באירלנד, 1% מהביוגרפיות בספר נולדו בוויילס, ו-5% מהביוגרפיות בספר נולדו בשאר המדינות (כולל 12 מארצות הברית, 9 מגרמניה, ו-6 מניו זילנד). Dictionary of Australian Biography. Project Gutenberg Australia. 1949. Contains details of people who died before 1942. Serle, Percival (1949). Dictionary of Australian Biography. Project Gutenberg Australia. ארכיון מ-2021-02-16. נבדק ב-2021-04-01.
ספיריט: לחופש נולד

ספיריט: לחופש נולד (באנגלית: Spirit Untamed) הוא סרט קולנוע בהנפשה ממוחשבת מבית דרימוורקס הנפשה, שמבוסס על סדרת הטלוויזיה "ספיריט: לרכוב חופשי" שמשודרת בנטפליקס ומשמשת כספין אוף לסרט "סוס פרא" משנת 2002. הסרט יצא לאקרנים ב-4 ביוני 2021. קרן פוסטר הפיקה את הסרט, ואליין בוגאן ביימה אותו על פי תסריט של אורי וולינגטון. את הסרט מפיצה חברת סרטי יוניברסל. איזבלה מרסד – לאקי פרסקוט.- בתו של גים ואחיינית של קורה. ג'ייק ג'ילנהול – ג'ים פרסקוט, אביה האלמן של לאקי. מרסיי מרטין – פרו גרנגר.- חברה של לאקי ואביגיל. מקנה גרייס – אביגיל סטון.- חברה של לאקי ופרו. ג'וליאן מור – קורה פרסקוט, דודתה של לאקי. וולטון גוגינס – הנדריק, הנבל של הסרט. אייזה גונזלס – מילאגרו נבארו, אמה המנוחה של לאקי. אנדרה בראואר ב-7 באוקטובר 2019 חברת דרימוורקס הנפשה הכריזה על הסרט, כאשר הוא מבוסס על הסדרה "ספיריט: לרכוב חופשי" שמשמשת כספין אוף לסרט "סוס פרא" משנת 2002. עוד היא סיפרה שתביים אותו אליין בוגאן בתור הבמאית ואניו טורסמן בתור עוזר הבמאי, על פי התסריט של אורי וולינגטון, ובהפקת קרן פוסטר. הסרט הופק בתקציב נמוך וייווצר באולפן אנימציה אחר מחוץ לדרימוורקס, כמו הסרט "קפטן תחתונים: הסרט". הפקת הסרט הושלמה בזמן מגפת הקורונה. הסרט יצא לאקרנים ב-4 ביוני 2021. מדיה וקבצים בנושא ספיריט: לחופש נולד בוויקישיתוף אתר האינטרנט הרשמי של ספיריט: לחופש נולד (באנגלית) "ספיריט: לחופש נולד", במסד הנתונים הקולנועיים IMDb (באנגלית) "ספיריט: לחופש נולד", באתר AllMovie (באנגלית) "ספיריט: לחופש נולד", באתר Rotten Tomatoes (באנגלית) "ספיריט: לחופש נולד", באתר Metacritic (באנגלית) "ספיריט: לחופש נולד", במסד הנתונים הקולנועיים KinoPoisk (ברוסית) ספיריט: לחופש נולד, במיזם "אישים" לתיעוד היצירה הישראלית Fernández, Alexia (12 במרץ 2021). "Spirit Untamed First Look! Hear Taylor Swift's Re-Recorded 'Wildest Dreams'". People. ארכיון מ-12 במרץ 2021. נבדק ב-12 במרץ 2021. {{cite web}}: (עזרה) D'Alessandro, Anthony (2019-10-07). "DreamWorks Animation & Universal To Release 'Spirit Riding Free' & 'The Bad Guys' In 2021". Deadline Hollywood. ארכיון מ-2019-12-05. נבדק ב-2019-12-13. D'Alessandro, Anthony (8 במאי 2020). "How Animated Pics Like 'Tom & Jerry', 'SpongeBob Movie', 'Sing 2', Skydance's 'Luck' & More Are Working Through The COVID-19 Crisis". Deadline Hollywood. ארכיון מ-13 במאי 2020. נבדק ב-30 ביוני 2020. {{cite web}}: (עזרה) D'Alessandro, Anthony (10 בנובמבר 2020). "Jennifer Lopez Romantic Comedy 'Marry Me' Heads To Summer". Deadline Hollywood. ארכיון מ-10 בנובמבר 2020. נבדק ב-10 בנובמבר 2020. {{cite web}}: (עזרה)
Australian Dictionary of Biography

Australian Dictionary of Biography (מילולית: המילון האוסטרלי לביוגרפיה; בראשי תיבות: ADB או AuDB) היא אנציקלופדיה שיתופית לאומית, שמתוחזקת על ידי האוניברסיטה הלאומית של אוסטרליה. האנציקלופדיה מספקת מאמרים ביוגרפיים של אנשים בולטים הקשורים להיסטוריה האוסטרלית. האנציקלופדיה פורסמה בתחילה בסדרה של שנים עשר כרכים מודפסים בין 1966 ל-2005, ומאז פורסמו 18 כרכים. האנציקלופדיה פורסמה באינטרנט מאז 2006 על ידי המרכז הלאומי לביוגרפיה באוניברסיטה הלאומית של אוסטרליה. הפרויקט ADB פועל מאז 1957. הצוות נמצא במרכז הלאומי לביוגרפיה במחלקה להיסטוריה של בית הספר למחקר במדעי החברה (RSSS) באוניברסיטה הלאומית של אוסטרליה. מאז הקמתו, מעל 4,000 מחברים שונים תרמו ל-ADB כ-9,800 מאמרים. 210 מהמאמרים היו של אוסטרלים ילידים, והם הוסברו על ידי תאוריית "פולחן השכחה" של ויליאם אדוארד הנלי סטנר (אנ'), סביב תרומתם של האוסטרלים הילידים לחברה האוסטרלית. עד כה, הפיקה ה-ADB שמונה עשרה כרכים קשיחים של מאמרים ביוגרפיים על דמויות חשובות מההיסטוריה האוסטרלית. כל הכרכים פורסמו על ידי הוצאת אוניברסיטת מלבורן (אנ'). בנוסף לפרסום עבודות אלו, ה-ADB מעמיד לרשות הקהילה האקדמית ולציבור את חומר המחקר העיקרי שלה. ב-6 ביולי 2006, הושק אתר מקוון בעזרתו של המושל הכללי של אוסטרליה, מייקל ג'פרי, וזכה בפרס התרבות הלאומי של מאנינג קלארק בדצמבר 2006. האתר הוא הפקה משותפת של ADB, המרכז האוסטרלי למורשת המדע והטכנולוגיה (אנ') ואוניברסיטת מלבורן. ב-2018, קלינטון פרננדס (אנ') כתב כי ADB שותקת באופן בולט לעבר דמויות משפיעות בהתפתחות אוסטרליה, שמקושרות לעבדות, כמו ג'ורג' פייף אנגאס (אנ'), ארצ'יבלד ברט (אנ'), צ'ארלס אדוארד ברייט (אנ'), רוברט אלווד (אנ'), לכלן מקווארי, ג'ון בליסאריו (אנ') וגודפרי קרטר (אנ')‏. עם זאת, מסד הנתונים Legacies, שממנו פרננדס השיג את המידע, אינו חד משמעי באשר לקשר של ג'ורג' פייף אנגאס עם העבדות. מסד הנתונים כתב כי הוא לא הגיש את התביעות בעצמו אלא גבה את סכום הפיצוי מסיבות לא ידועות. אתר האינטרנט הרשמי של Australian Dictionary of Biography (באנגלית) המרכז הלאומי לביוגרפיה Nolan, Melanie; Fernon, Christine (2013). The ADB's Story. Canberra: Australian National University. ISBN 978-1-925021-20-2. אורכב מ-המקור ב-29 באוקטובר 2013. נבדק ב-25 באוקטובר 2013. {{cite book}}: (עזרה) "About Us". Australian Dictionary of Biography. Australian National University. ארכיון מ-2014-11-21. נבדק ב-2021-04-01. Allbrook, Malcolm. "Indigenous lives, the 'cult of forgetfulness' and the Australian Dictionary of Biography". The Conversation (באנגלית). ארכיון מ-2020-11-09. נבדק ב-20 בינואר 2018. {{cite web}}: (עזרה) "Launch of Online Edition of the ADB". ארכיון מ-2007-06-28. נבדק ב-2021-04-01. Fernandes, C. Island Off the Coast of Asia: Instruments of statecraft in Australian foreign policy (Melbourne: Monash University Publishing, 2018), 13–15. Daley, Paul (21 בספטמבר 2018). "Colonial Australia's foundation is stained with the profits of British slavery". The Guardian. ארכיון מ-2021-03-10. נבדק ב-4 באפריל 2019. {{cite news}}: (עזרה) "George Fife Angas: Profile & Legacies Summary". Legacies of British Slave-ownership. University College London. ארכיון מ-2020-12-28. נבדק ב-1 בפברואר 2021. {{cite web}}: (עזרה)
הריסת פסלו של סדאם חוסיין

הריסת פסלו של סדאם חוסיין, נשיא עיראק, אירעה ב-9 באפריל 2003, במהלך הפלישה לעיראק (אנ') שבתחילת מלחמת עיראק. אירוע זה סימן את סופו הסמלי של הקרב על בגדאד (אנ'). על גבי מעגל התנועה שבמרכזה של כיכר פירדוס, במרכז בגדאד בירת עיראק, ניצבו לאורך השנים מספר מונומנטים ציבוריים מרכזיים. הראשון בהם היה אנדרטת קשת החייל האלמוני, אשר הוצבה בשנת 1959. באפריל 2002, לכבוד יום הולדתו ה-65 של נשיא עיראק סדאם חוסיין, הוצב בכיכר פסל בדמותו. שנה לאחר מכן, ב-9 באפריל 2003, נקבצו מסביב לפסל קבוצת עיראקים שהחלו להשליך עליו אבנים וחלקם אף הכו אותו בפטישים, ללא הועיל, גם ניסיונו של המתאבק העיראקי כאזם שריף (אנ') נכשל אך זכה לתשומת לב תקשורתית רבה. זמן קצר לאחר כישלונם של העיראקים הגיעה לאזור יחידה של חיל הנחתים האמריקאי. היחידה אבטחה את האזור ויצרה קשר עם העיתונאים הזרים במלון פלסטין הצמוד לכיכר, לאחר מספר שעות הפילו החיילים האמריקאים את פסלו של סדאם חוסיין בעזרת טנק חילוץ M-88. על פי אוטוביוגרפיה של אחד הנחתים, התוכנית המקורית של האמריקאים הייתה לחבר כבל לחלק העליון של הפסל, אך לאחר חששות שאם הכבל יפול הוא יכול להרוג ולחשמל אנשים באזור הוחלט לחבר אותו באזור הצוואר. בסופו של דבר ה-M88 הצליח להפיל את הפסל. לאחר שהוא הופל, ערפו אזרחים עיראקים את הראש, גררהו ברחובות העיר תוך כדי שהם בועטים בו. הפלת הפסל שודרה בשידור חי במספר רשתות חדשות, בבוקר שלמחרת התמונה הוצגה במרבית עמודי השער של העיתונים בעולם, תמונה שסימלה את נפילתו של סדאם חוסיין. לאחר הפלת פסלו של חוסיין הוצב במקום פסל חדש, המבוסס על אלמנט הצבע הירוק, שנועד לסמל חופש. הפסל החדש תוכנן על ידי הפסל באסם חמד אל-דוויירי. הצלם רוברט פיסק תיאר את האירוע כ"צילום המבוים המשמעותי ביותר מאז הנפת הדגל באיוו ג'ימה". המתאבק העיראקי שניסה להפיל את הפסל, כאזם שריף, הצהיר ב-2016 כי הוא מתחרט על חלקו בהשמדת הפסל. אם לא די בכך, פורסם כי שריף נהג לתקן את האופנועים של חוסיין לפני תפיסתו. לדבריו, כאשר האמריקאים הגיעו לפאתי בגדאד הוא קיבל פטיש על מנת שיוכל לעזור בהפלת הפסל. לאחר שהאמריקאים הגיעו לכיכר עצמה, הם הציבו את דגל ארצות הברית על הפסל, אך שריף התנגד ואמר כי הוא "לא היה יכול לקבל זאת" והתעקש שהם יחליפו את הדגל האמריקאי בדגל עיראק שהוא הביא להם. בהמשך אמר "כשאני עובר על פני הפסל הזה, אני מרגיש כאב ובושה. אני שואל את עצמי, "למה הפלתי את הפסל הזה?". הייתי רוצה להעלות אותו מחדש, לבנות אותו מחדש אבל אני חושש שיהרגו אותי. בנוסף לכך, קרם טען כי "אז היה לנו רק דיקטטור אחד, עכשיו יש לנו 100, שום דבר לא השתנה לטובה". מדיה וקבצים בנושא הריסת פסלו של סדאם חוסיין בוויקישיתוף Lucas, Dean (2007). "Fall of Saddam Hussein's Statue". Famous Pictures Magazine. אורכב מ-המקור ב-10 ביולי 2013. נבדק ב-16 ביולי 2007. {{cite web}}: (עזרה) ynet והסוכנויות, האמריקנים כבשו את לב בגדד; פסלו של סדאם נופץ, באתר ynet, 9 באפריל 2003 סוכנויות הידיעות, פסל סדאם: החרטות של האיש עם הפטיש, באתר nrg‏, 10 במרץ 2013 Radical cleric urges protest at square where Saddam's statue was toppled Lights, camera, rescue ynet, מפיל פסל סדאם מתחרט: "כלום לא השתנה", באתר ynet, 10 במרץ 2013 Jeremy Bowen (5 ביולי 2016). "Iraq Chilcot inquiry: Bitterness in Baghdad". BBC News. נבדק ב-5 ביולי 2016. {{cite news}}: (עזרה)
פח שמיטה

פח שמיטה הוא מנהג שבו משתמשים בפח אשפה מיוחד לפירות שביעית, פירות שגדלו בארץ-ישראל בשנה השביעית וקדושים בקדושה מיוחדת. כתוב בתורה ”וְהָיְתָה שַׁבַּת הָאָרֶץ לָכֶם לְאָכְלָה”, וחז"ל דרשו ”לאכלה - ולא להפסד”. לאדם אין בעלות על פירות שביעית, אלא רק זכות להשתמש בהם לאכילה. בפרט, אין לו זכות להפסיד (לאבד) אותם. איסור זה כולל גם שאריות, כל עוד הן ראויות למאכל אדם. כך למשל, אם אדם אכל חצי פרי, ואינו רוצה לאכול את החצי השני, אסור לו להשליך את החצי הנותר לפח-האשפה הרגיל, כי פרי הנזרק לפח נעשה בזוי ומאוס ואינו ראוי עוד למאכל אדם. גם קליפות רכות, כגון של תפוחים, מלפפונים, גזר וכו', עדיין ראויות למאכל אדם, ולכן גם אותן אסור להשליך לפח-אשפה רגיל. עם זאת, מותר להניח את השאריות במקום נקי, גם אם בסופו של דבר יירקבו. משום כך, יש הנוהגים להחזיק פח-אשפה מיוחד לשאריות של פירות שביעית. דואגים שהפח יישאר נקי, ומשליכים לשם את כל השאריות. פח זה נקרא "פח שמיטה". כאמור, השימוש בפח שמיטה אינו חובה, וניתן לקיים את המצוות הקשורות לקדושת הפירות גם בדרכים אחרות: להניח את השאריות בשקית ניילון נקיה, או בשתי שקיות, ולשים את השקיות בתוך פח-אשפה רגיל. לתת לבעלי-חיים (שאריות שאינן ראויות למאכל אדם), או להניח במקום שבו בעלי-חיים יכולים לאכול בעצמם, כמצוות התורה ”וְיִתְרָם תֹּאכַל חַיַּת הַשָּׂדֶה”. ויקרא כה ו רמב"ם הלכות שמיטה ויובל ה יז "קטיף שביעית", בהוצאת מכון התורה והארץ, אשקלון (כפר דרום) ה'תשס"ז. עמ' 289--293. הרב הלל מאירס, תשובה באתר הידברות, תשרי ה'תשע"ה. על-פי ילקוט יוסף הלכות שביעית (פרק טו סעיף י) וספר גבורי כח (פרק י סעיף יב). הרב יהודה הלוי עמיחי, תשובה באתר כיפה. הרב יהודה הלוי עמיחי, תשובה באתר מורשת. שמות כג יא